Martin-Kark (Raben)

duum|Oold Bild von de Kark (vör 1900)
De Martin-Kark is de Kark von dat evangeelsch-luthersche Kaspel Raben (Karkenkreis Winsen, Sprengel Lümborg, Landskark Hannover). De Oort Raben liggt in de Gemeen Soosdörp in’n Landkreis Lümborg, Neddersassen. Ehren Naam hett se von’n Hilligen Marten.

 Geschicht 

De eerste Kark in Raben is woll üm 1200 boot worrn. In en Oorkunn ut de Johren twüschen 1250 un 1253 kummt se toeerst schriftlich vör. Dat weer in de eerste Tieden en bischöpliche Egenkark. De Minschen ut dat hüdige Kaspel Raben hebbt to düsse Tied noch to dat Kaspel von de Johannis-Kark in Solzhusen tohöört. Eerst na 1450 is ut de Egenkark en Parrkark mit egen Kaspel worrn.

De hüdige Kark stammt ut de Tied von 1400 bet 1420. De letzte kathoolsche Preester is 1529 ut Raben weg un dormit is de Reformatschoon in Raben intagen. De Karktoorn is üm 1600 anboot worrn.Kirchengemeinde Raven

To dat Kaspel höört de Öörd Raben, Rulfsen, Soosdörp, Swimmbeck, Thansen un Wetzen. De Oort Ebendörp hett dor fröher ok mit tohöört, is aver 1954 in dat Kaspel Äästörp wesselt.

 Utstattung 
 De Altor is in dat 15. Johrhunnert boot worrn.
 De Kanzel is ut dat 16. Johrhunnert.
 De Empoor stammt ok ut dat 16. Johrhunnert.
 De Örgel is 1965 von’n Örgelboer Klaus Becker boot worrn.

 Klocken 
duum|De Klockenstuuv
In’n massiven Westtoorn von de Kark hängt twee ole Klocken. De grote Klock stammt ut de Tied von de Gotik un is woll de öllste dateerte Klock in’n Landkreis Lümborg. De lüttje Klock stammt ut de Tied von dat Barock.
KlockDörmeterGewichtGeterGeetoortGeetjohrToon11010 mmca. 600 kgMeester UlricusLümborg1309as'+32610 mmca. 150 kgPaul (III.) VossLümborg1697es''+3

 Pastoorn 

 –1614: Johannes Bolchen
 1614–1656: Georgius Bolchenius
 1656–1686: Gottfried Fritschius
 1687–: Nicolaus Gottfried Fritschius
 opstunns (Stand 2018): Alexandra Powalowski

 Footnoten 

 Weblenken 

 Websteed von de Karkengemeen (hoochdüütsch)

Kategorie:Kark
Kategorie:Landkreis Lümborg